แท็กซี่ชำระแค้น

แท็กซี่ชำระแค้น  เป็นละครโทรทัศน์ของเกาหลีใต้ นำแสดงโดยอี เจ-ฮุน, อีซ็อม และ คิม อึย-ซ็องสร้างจากเว็บตูนเรื่อง The Deluxe Taxi โดย คาร์ลอส และ อี แจ-จิน ออกอากาศทางเอสบีเอสทีวี ในวันศุกร์ที่ 9 เมษายน ปี ค.ศ. 2021 และออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) จนถึงวันเสาร์ที่ 29 พฤษภาคม ซีซั่นที่ 2 ออกอากาศตอนแรกในวันที่ 17 กุมภาพันธ์ ค.ศ. 2023 ออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) นอกจากนี้ยังมีสตรีมบน Kocowa, เน็ตฟลิกซ์, Viki, วิว และ Wavve ในบางภูมิภาค สำหรับซีซันที่ 3 มีกำหนดออกอากาศในช่วงครึ่งหลังของปี ค.ศ. 2025
ซีรีส์เรื่องนี้ได้รับแรงบันดาลใจจากอาชญากรรมร้ายแรงที่เกิดขึ้นจริงในเกาหลี ซีรีส์เรื่องนี้ได้รับการยกย่องจากผู้ชมในด้านการแสดงและเนื้อเรื่อง ตอนจบได้รับเรตติ้งสูงสุดเป็นอันดับสี่ของละครวันศุกร์-เสาร์ ในประวัติศาสตร์ของ เอสบีเอส
เรื่องย่อ.
คิม โด-กี (อี เจ-ฮุน) เป็นนายทหารที่จบการศึกษาจากโรงเรียนนายร้อยของเกาหลีซึ่งแม่ของเขาถูกฆ่าตายก่อนที่เขาจะกลับบ้าน ในระหว่างที่เธอทำอาหารต้อนรับลูกชายของเธอกลับบ้าน เนื่องจากเขาไม่สามารถแก้แค้นคนที่ฆ่าแม่ของเขาได้ ตอนนี้เขาทำงานเป็นคนขับแท็กซี่ให้กับบริษัท เขาได้ช่วยลูกค้าที่ถูกกระทำและช่วยพวกเขาแก้แค้น
อดีตนายทหารซึ่งทำงานให้กับบริษัทแท็กซี่สีรุ้งหลังจากที่แม่ของเขาถูกฆาตกรรม
อัยการฝีมือดีจากสำนักงานอัยการเขตเหนือของกรุงโซล เธอต่อสู้เพื่อความยุติธรรมและต่อมาเริ่มสนใจงานของ โด-กี
ซีอีโอบริษัทแท็กซี่สีรุ้ง เขายังเป็นผู้อำนวยการของ "นกสีฟ้า" ซึ่งเป็นมูลนิธิไม่แสวงหาผลกำไรที่จัดตั้งขึ้นเพื่อช่วยเหลือผู้ที่ตกเป็นเหยื่อของอาชญากรรม เป็นที่รู้กันว่าเขาเป็นคนโหดเหี้ยมต่อคนร้าย และใจดีต่อเหยื่ออาชญากรรม
แฮ็กเกอร์ฝีมือดีที่ทำงานในตำแหน่งพนักงานต้อนรับของบริษัทแท็กซี่สีรุ้ง เพื่อแก้แค้นหลังจากที่พี่สาวของเธอเสียชีวิตจากการฆ่าตัวตายเนื่องจากมีเซ็กซ์เทปของพี่สาวของเธอแพร่กระจายในอินเทอร์เน็ต
หัวหน้าช่างของบริษัทแท็กซี่สีรุ้ง เขาเป็นนักวิจัยด้านการพัฒนารถยนต์ใหม่ในบริษัทรถยนต์แห่งหนึ่ง
ผู้ช่วยช่างของบริษัทแท็กซี่สีรุ้ง เขาเป็นช่างซ่อมบำรุงเครื่องบินในบริษัทสายการบินชื่อดังแห่งหนึ่ง
ผู้ต้องสงสัยตัวจริงของคดีฆาตกรรมต่อเนื่องฮวาซ็อง ซึ่งถูกตัดสินว่าผิดและถูกตัดสินจำคุกตลอดชีวิต
งานสร้าง.
ซีซั่นที่ 1.
การพัฒนาบท.
เมื่อวันที่ 4 ธันวาคม ค.ศ. 2019 มีรายงานว่าเอสบีเอส กำลังพิจารณาที่จะดัดแปลงเว็บตูนเรื่อง "The Deluxe Taxi" ของคาร์ลอส และอี แจ-จิน ให้เป็นละครโทรทัศน์ Wavve แพลตฟอร์มสตรีมมิงของเกาหลีก็ลงทุนในซีรีส์เรื่องนี้เช่นกัน โดยมีรายงานด้วยว่า Wavve ได้ลงทุนในซีรีส์เรื่องอื่นอีกหลายเรื่อง เช่น ซอมบี้นักสืบ (2020), ลักชะตาท้าลิขิต (2021) และอลิซ (2020)
การคัดเลือกนักแสดง.
ในวันศุกร์ที่ 20 พฤศจิกายน ค.ศ. 2020 อี เจ-ฮุน, อีซ็อม, คิม อึย-ซ็อง และอี นา-อึน ได้รับการยืนยันให้ร่วมแสดงในซีรีส์เรื่องนี้ ในวันจันทร์ที่ 8 มีนาคม ค.ศ. 2021 อี นา-อึน ออกจากทีมนักแสดงของซีรีส์เรื่องนี้อย่างเป็นทางการหลังจากมีข้อกล่าวหาเรื่องกลั่นแกล้งกับเธอ สองวันต่อมา มีการประกาศว่าพโย เย-จิน จะเข้ามาแทนที่อี นา-อึน
การถ่ายทำ.
ในวันจันทร์ที่ 8 มีนาคม ค.ศ. 2021 การถ่ายทำเสร็จสิ้นไปประมาณ 60% ส่วนฉากบางส่วนที่มีลีนาอึนมีกำหนดถ่ายทำใหม่หลังจากที่เธอถอนตัวออกจากทีมนักแสดง
ซีซั่นที่ 2.
เมื่อวันที่ 6 กรกฎาคม ค.ศ. 2021 เอสบีเอสประกาศสร้างซีซันที่สอง ต่อมาในวันอังคารที่ 8 มีนาคม ค.ศ. 2022 มีรายงานว่า อีซ็อมถอนตัวจากซีซันที่ 2 เนื่องจากตารางงานไม่สอดคล้องกัน
เมื่อวันที่ 8 มิถุนายน ค.ศ. 2022 ได้รับการยืนยันว่า อี เจ-ฮุนและพโย เย-จินจะกลับมารับบทเดิมอีกครั้งในซีซันที่ 2 และมีการอ่านบทละครในวันที่ 12 มิถุนายน พ.ศ. 2565 หนึ่งวันต่อมา คิม อึย-ซ็อง จาง ฮย็อก-จิน และ แพ ยู-รัม ยืนยันว่าจะกลับมารับบทเดิม
การถ่ายทำ.
เมื่อวันที่ 15 กรกฎาคม ค.ศ. 2022 เอสบีเอสได้รับการยืนยันว่าทีมงานบางคนมีผลตรวจหาเชื้อโควิด-19 เป็นบวก ทำให้การถ่ายทำในเวียดนามต้องหยุดชะงักลงชั่วคราว